b'\n_START_ARTICLE_\nGa\xc5\xa1per Ilc\n_START_SECTION_\n\xc5\xbdivljenjepis\n_START_PARAGRAPH_\nDiplomiral je leta 1999 na Filozofski fakulteti iz angle\xc5\xa1kega jezika in knji\xc5\xbeevnosti ter iz zgodovine. Leta 1999 je prejel fakultetno Pre\xc5\xa1ernovo nagrado za \xc5\xa1tudente za leto 1998 za diplomsko nalogo iz angle\xc5\xa1kega jezika. V letih 1998 in 1999 je pou\xc4\x8deval predmet angle\xc5\xa1ki jezik na Srednji agro\xc5\xbeivilski \xc5\xa1oli v Ljubljani. V \xc5\xa1tudijskem letu 1999/2000 je nastopil z delom na Filozofski fakulteti v Ljubljani kot asistent - sta\xc5\xbeist. Septembra 2004 je doktoriral s podro\xc4\x8dja jezikoslovja (Skladenjski vidiki zanikanja: medjezikovna primerjava)._NEWLINE_Na \xc5\xa1tudijskem programu Anglistika - 1. stopnja vodi predavanja, seminarje in vaje iz predmetov: Angle\xc5\xa1ki glagol 1, Angle\xc5\xa1ki glagol 2, Angle\xc5\xa1ki jezik 2, Slovni\xc4\x8dni seminar, Uvod v tehnike raziskovalnega dela.'